বাংলা টেলিভিশনে সাম্প্রতিক সময়ের সবচেয়ে সুদর্শন হিরোদের অন্যতম ‘স্ত্রী’ ধারাবাহিকের নায়ক অভিজিৎ ভট্টাচার্য। এই ধারাবাহিকে তাঁর চরিত্রটি অথর-ব্যাকড হলেও অভিনয়ে তিনি টেলিভিশনের সব বয়সের দর্শকদেরই মন ছুঁয়ে গিয়েছেন। চরিত্রের এই লুকসেটিংও দারুণ। কিন্তু বাস্তবের অভিজিৎ পর্দার চরিত্রের থেকে একেবারেই অন্যরকম। 
পর্দার নীল যতটাই শান্তশিষ্ট, সাত চড়ে রা কাড়ে না, বাস্তবের অভিজিৎ ততটাই জলি। সব সময় হই-হই করতে ভালবাসেন, আড্ডা দিতে ভালবাসেন। বন্ধুদের সঙ্গে তো বটেই, তা ছাড়াও দর্শক ও ফ্যানেদের সঙ্গেও মাঝেমধ্যেই আড্ডা দেন ফেসবুক লাইভে এসে। কলাকুশলীদের সঙ্গেও মজা করেন খুব। সব সময় জমিয়ে রাখেন শ্যুটিং। 
আরও পড়ুন
আহত পুষ্পিতা বাদ পড়লেন ধারাবাহিক থেকে, জানালেন কীভাবে ঘটেছিল দুর্ঘটনা
পাশ করা আইনজীবী, প্র্যাকটিসও করেছেন, কীভাবে অভিনয়ে, জানালেন প্রিয়া
আজ ৮ জুন অভিজিতের জন্মদিন কিন্তু আজ তাঁর কোনও শ্যুটিং নেই। শুধু তাই নয়, তিনি শহরেও নেই। সাতসকালে উঠেই আজ তিনি কলকাতা ছেড়েছেন। প্রিয় বন্ধুদের নিয়ে পাড়ি দিয়েছেন সুদূর পাট্টায়াতে, ব্যাচেলর্স ট্রিপে। 

ছবি: ফেসবুক পেজ থেকে
অভিজিৎ সেলফি আর গ্রুপফি তুলতে ভালবাসেন। আজ সকালে এয়ারপোর্টে চেক ইন করেই বন্ধুদের নিয়ে তুলে ফেলেছেন একটা গ্রুপফি। সঙ্গে সঙ্গে শেয়ারও করেছেন সোশ্যাল মিডিয়ায়। মোটামুটি চারদিনের এই উইকএন্ড ট্রিপে যে দারুণ মজা হবে সেটা বলাই বাহুল্য। সেই ছবিও খুব তাড়াতাড়িই আমরা দেখতে পাব। 
এবেলা ওয়েবসাইট টিমের পক্ষ থেকে অভিজিৎকে জন্মদিনের অনেক অনেক শুভেচ্ছা! হ্যাপি বার্থডে হিরো! হ্যাভ আ ব্লাস্ট!